ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡିସେମ୍ବର 10 ରେ ନୂତନ ସଂସଦ ଭବନର ଭିତ୍ତିପ୍ରସ୍ତର ସ୍ଥାପନ କରିବେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ
ଡିସେମ୍ବର 10, 2020 ରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନୂଆଦିଲ୍ଲୀର ସଂସଦ ମାର୍ଗରେ ନୂତନ ସଂସଦ ଭବନର ଭିତ୍ତିପ୍ରସ୍ତର ସ୍ଥାପନ କରିବେ । ଏହି ନୂତନ ଅଟ୍ଟାଳିକା 'ଆତ୍ମନିର୍ଭର ଭାରତ’ ଦର୍ଶନର ଏକ ଗୁରୁତ୍ବପୂର୍ଣ ଅଂଶ ହେବ ଏବଂ ସ୍ଵାଧୀନତା ପରେ ପ୍ରଥମ ଥର ଲୋକଙ୍କ ପାଇଁ ସଂସଦ ଗଠନ କରିବା ଲାଗି ଏକ ସୁଯୋଗ ସୃଷ୍ଟି କରିବ। ଏହା 2022 ରେ 75 ତମ ସ୍ଵାଧୀନତା ଦିବସ ଅବସରରେ ନୂତନ ଭାରତର ଆବଶ୍ୟକତା ଏବଂ ଆକାଂକ୍ଷାକୁ ପ୍ରତିଫଳିତ କରିବ।
ନୂତନ ସଂସଦ ଭବନ ଅତ୍ୟାଧୁନିକ ଓ ଶକ୍ତି ଦକ୍ଷ ହେବ ଏବଂ ବର୍ତ୍ତମାନର ସଂସଦ ନିକଟରେ ଏକ ତ୍ରିକୋଣୀୟ ଆକୃତିର କୋଠା ଭାବରେ ନିର୍ମାଣ କରାଯିବ। ଏହି ଅଟ୍ଟାଳିକାରେ ଉନ୍ନତ ସୁରକ୍ଷା ବ୍ୟବସ୍ଥା ରହିବ। ଲୋକସଭା ବର୍ତ୍ତମାନ ଆକାରର ତିନି ଗୁଣ ହେବ ଏବଂ ରାଜ୍ୟସଭା ମଧ୍ୟ ଯଥେଷ୍ଟ ବଡ଼ ହେବ । ଏହି ନୂତନ କୋଠାର ଭିତର ଅଂଶରେ ଭାରତୀୟ ସଂସ୍କୃତି ଓ ଆଞ୍ଚଳିକ କଳା, ହସ୍ତଶିଳ୍ପ, ବସ୍ତ୍ର ଏବଂ ସ୍ଥାପତ୍ୟ ବିବିଧତାର ଏକ ସମୃଦ୍ଧ ମିଶ୍ରଣ ପ୍ରଦର୍ଶିତ ହେବ। ଉକ୍ତ କୋଠାରେ ଏକ କେନ୍ଦ୍ରୀୟ ସାମ୍ବିଧାନିକ ଗ୍ୟାଲେରୀ ରହିବ ଯାହା ଜନସାଧାରଣଙ୍କ ପାଇଁ ଉପଲବ୍ଧ ହେବ |
ଏହି ନୂତନ ସଂସଦ ଭବନର ନିର୍ମାଣ ସମ୍ପଦ ଅନୁକୂଳ ପ୍ରଯୁକ୍ତି ଓ ପରିବେଶ ଅନୁକୂଳ ଅଭ୍ୟାସକୁ ପ୍ରୋତ୍ସାହିତ କରିବ, ନିଯୁକ୍ତି ସୁଯୋଗ ସୃଷ୍ଟି କରିବ ଏବଂ ଅର୍ଥନୀତିକୁ ସୁଦୃଢ କରିବାରେ ସହାୟକ ହେବ। ଏଥିରେ ଉଚ୍ଚମାନର ଅଡିଓ-ଭିଜୁଆଲ୍ ସୁବିଧା, ଉନ୍ନତ ଓ ଆରାମଦାୟକ ବସିବା ବ୍ୟବସ୍ଥା, ପ୍ରଭାବଶାଳୀ ଜରୁରୀକାଳୀନ ନିରାପତ୍ତା ବ୍ୟବସ୍ଥା ରହିବ। ଏହି ଅଟ୍ଟାଳିକାର ନିର୍ମାଣ ସେସିମିକ ଜୋନ 5 କୁ ଧ୍ୟାନରେ ରଖି କରାଯିବ । ସର୍ବୋଚ୍ଚ ଗଠନମୂଳକ ସୁରକ୍ଷା ମାନଦଣ୍ଡକୁ ପାଳନ କରିବା ସହିତ ରକ୍ଷଣାବେକ୍ଷଣ ଏବଂ କାର୍ଯ୍ୟର ସହଜତା ପାଇଁ ଏହି ଅଟ୍ଟାଳିକାର ଡିଜାଇନ୍ ପ୍ରସ୍ତୁତ କରାଯାଇଛି |
ଏହି କାର୍ଯ୍ୟକ୍ରମରେ ମାନ୍ୟବର ଲୋକସଭା ବାଚସ୍ପତି ଶ୍ରୀ ଓମ ବିର୍ଲା, ସଂସଦୀୟ ବ୍ୟାପାର ମନ୍ତ୍ରୀ ଶ୍ରୀ ପ୍ରହଲ୍ଲାଦ ଭେଙ୍କଟେଶ ଯୋଶୀ, ଆବାସ ଓ ସହରାଞ୍ଚଳ ବ୍ୟାପାର ମନ୍ତ୍ରୀ ଶ୍ରୀ ହରଦୀପ ସିଂ ପୁରୀ ଏବଂ ରାଜ୍ୟସଭା ଉପାଧ୍ୟକ୍ଷ ଶ୍ରୀ ହରିବଂଶ ନାରାୟଣ ସିଂହ ପ୍ରମୁଖ ଯୋଗଦେବେ। ଏହି କାର୍ଯ୍ୟକ୍ରମରେ କେନ୍ଦ୍ର କ୍ୟାବିନେଟ ମନ୍ତ୍ରୀ, ରାଜ୍ୟ ମନ୍ତ୍ରୀ, ସଂସଦର ସଦସ୍ୟ, ରାଷ୍ଟ୍ରଦୂତ ସମେତ ପ୍ରାୟ 200 ମାନ୍ୟଗଣ୍ୟ ବ୍ୟକ୍ତି ଯୋଗଦେବେ। ଏହା ଅନଲାଇନରେ ମଧ୍ୟ ସିଧା ପ୍ରସାରଣ ହେବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀମନ୍ତ ଛତ୍ରପତି ଶିବାଜୀରାଜେ ଭୋସଲେ ଜୀଙ୍କର ଦେହାନ୍ତରେ ଶୋକ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀମନ୍ତ ଛତ୍ରପତି ଶିବାଜୀରାଜେ ଭୋସଲେ ଜୀଙ୍କ ଦେହାନ୍ତରେ ଗଭୀର ଦୁଃଖ ପ୍ରକାଶ କରିଛନ୍ତି । ଶ୍ରୀ ମୋଦୀ କହିଛନ୍ତି ଯେ ସେ ଜଣେ ଉଜ୍ୱଳ ଏବଂ ବହୁମୁଖୀ ବ୍ୟକ୍ତିତ୍ୱ ଯିଏ ଲୋକଙ୍କ ପାଇଁ ଅନେକ କାର୍ଯ୍ୟ କରିଥିଲେ ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଶ୍ରୀମନ୍ତ ଛତ୍ରପତି ଶିବାଜୀରାଜେ ଭୋସଲେ ଜୀଙ୍କ ଦେହାନ୍ତରେ ଦୁଃଖିତ । ସେ ଜଣେ ଉଜ୍ୱଳ ତଥା ବହୁମୁଖୀ ବ୍ୟକ୍ତିତ୍ୱ ଯିଏ ଲୋକଙ୍କ ପାଇଁ ଅନେକ କାର୍ଯ୍ୟ କରିଥିଲେ । ସେ ସତାରାର ଅଗ୍ରଗତି ଦିଗରେ ବହୁ ଅବଦାନ ରଖିଥିଲେ । ତାଙ୍କ ପରିବାର, ବନ୍ଧୁ ଏବଂ ପ୍ରଶଂସକଙ୍କୁ ସମବେଦନା । ଓମ ଶାନ୍ତି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୁରୁଷ ୫୭ କିଲୋଗ୍ରାମ ଫ୍ରିଷ୍ଟାଇଲ କୁସ୍ତିରେ ସ୍ୱର୍ଣ୍ଣପଦକ ଜିତିଥିବା ରବି ଦହିୟାଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବର୍ମିଂହାମ ରାଜ୍ୟଗୋଷ୍ଠୀ କ୍ରୀଡା ୨୦୨୨ର ପୁରୁଷ ୫୭ କିଲୋଗ୍ରାମ ଫ୍ରିଷ୍ଟାଇଲ କୁସ୍ତିରେ ସ୍ୱର୍ଣ୍ଣପଦକ ବିଜେତା ରବି ଦହିୟାଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଜଣେ ଚାମ୍ପିଅନ ଭଳି ଖେଳି ସେ ଦେଶକୁ ଗୌରବାନ୍ୱିତ କଲେ । ଅସାଧାରଣ @ravidahiya60 ବର୍ମିଂହାମ ରାଜ୍ୟଗୋଷ୍ଠୀ କ୍ରୀଡାରେ ସ୍ୱର୍ଣ୍ଣପଦକ ଜିତିଥିବାରୁ ଶୁଭେଚ୍ଛା । ତାଙ୍କ ସଫଳତା ପ୍ରମାଣିତ କରୁଛି ଯେ, ଆବେଗ ଓ ଉତ୍ସର୍ଗୀକୃତ ଭାବନା ଥିଲେ ଯେକୌଣସି ସ୍ୱପ୍ନ ପୂରଣ ହୋଇପାରିବ । #Cheer4India”
SR
(
ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରଣାଳୟ
ତୈଳ ଓ ଗ୍ୟାସ ସରକାରୀ ଉଦ୍ୟୋଗ ତରଳ ଅମ୍ଳଜାନ ପରିବହନ ନିମନ୍ତେ ସମାଧାନ ପନ୍ଥା ବାହାର କରୁଛନ୍ତି
ଅତିରିକ୍ତ ଆଇ.ଏସ.ଓ କଣ୍ଟେନର ଓ ସିଲିଣ୍ଡର ଆହରଣ ପାଇଁ ବରାଦ
ଭାରତ ସରକାରଙ୍କ ପେଟ୍ରୋଲିୟମ ଓ ପ୍ରାକୃତିକ ବାଷ୍ପ ମନ୍ତ୍ରଣାଳୟ ଅଧୀନସ୍ଥ ତୈଳ ଓ ଗ୍ୟାସ ଉଦ୍ୟୋଗ କୋଭିଡ-୧୯ ବୈଶ୍ୱିକ ମହାମାରୀର ଦ୍ୱିତୀୟ ଲହର ମୁକାବିଲା ନିମନ୍ତେ ଦାୟିତ୍ୱ ଗ୍ରହଣ କରିଛନ୍ତି । ସେମାନେ ବିଶେଷକରି ତରଳ ଅମ୍ଳଜାନ ପରିବହନର ପନ୍ଥା ନିର୍ଦ୍ଧାରଣ କରୁଛନ୍ତି ।
ବର୍ତ୍ତମାନ ସେମାନଙ୍କ ପାଖରେ ୧୨ଟି ଟ୍ୟାଙ୍କର ଓ ୨୦ଟି ଆଇଏସଓ କଣ୍ଟେନର ମହଜୁ୍ଦ ଅଛି । ଏହାର କ୍ଷମତା ହେଉଛି ୬୫୦ମେଟ୍ରିକ ଟନ୍ । ଏଇ ମାସ ଶେଷ ସୁଦ୍ଧା ୨୦ଟି ଟ୍ୟାଙ୍କର ଓ ୧୧୭ଟି ଆଇ.ଏସ.ଓ କଣ୍ଟେନରକୁ ବୃଦ୍ଧି ପାଇବା ସହ ପରିସ୍ଥିତିରେ ଆହୁରି ଉନ୍ନତି ଆସିବ । ଏଥିପାଇଁ ତରଳ ଅମ୍ଳଜାନ ସାମର୍ଥ୍ୟ ୨୩୧୪ ମେଟ୍ରିକ ଟନ୍କୁ ବୃଦ୍ଧି ପାଇବ । ୧୯୪୦ମେଟ୍ରିକ ଟନ୍ ଗ୍ୟାସ ପାଇଁ ୯୫ଟି ଆଇ.ଏସ.ଓ କଣ୍ଟେନର କ୍ରୟ କରାଯାଉଛି ଓ ଏଥିଯୋଗୁଁ ଗ୍ୟାସ ସାମର୍ଥ୍ୟ ୧୯୪୦ ମେଟ୍ରିକ ଟନ୍କୁ ବୃଦ୍ଧି ପାଇବ । ୬୦୦ଟନ୍ ସାମର୍ଥ୍ୟ ଥିବା ୩୦ଟି ଆଇ.ଏସ.ଓ କଣ୍ଟେନର ପାଇଁ ବରାଦ ଦିଆଯାଇଥିବାବେଳେ ଅବଶିଷ୍ଟ ଆହରଣ ନିମନ୍ତେ ପ୍ରୟାସ ଜାରି ରହିଛି । ୪୦ରୁ ୫୦ ଲିଟର କ୍ଷମତା ବିଶିଷ୍ଟ ଦଶହଜାର ସିଲିଣ୍ଡର ପାଇଁ ଅର୍ଡର ଦିଆ ହୋଇଥିବା ବେଳେ ୧୫୦ରୁ ୫୦୦ ଲିଟର ଓ ୧୫୦ରୁ ୪୫୦ ଲିଟର କ୍ଷମତା ବିଶିଷ୍ଟ ବଡ ସିଲିଣ୍ଡର ପାଇଁ ବରାଦ ମଧ୍ୟ ହୋଇଥିବା ବେଳେ ଏଗୁଡିକ ଖୁବ୍ ଶୀଘ୍ର ପହଞ୍ଚିବା ଆଶା କରାଯାଉଛି ।
ଏହି କମ୍ପାନୀଗୁଡିକ ମଧ୍ୟ ତରଳ ଅମ୍ଳଜାନ ଆମାଦାନୀ କରୁଛନ୍ତି । ବାହାରିନ୍, ୟୁଏଇ, ସାଇଦି ଆରବ, କୁଏତ୍ ଓ ଥାଇଲାଣ୍ଡରୁ ୯୦୦ଟନ୍ ତରଳ ଅମ୍ଳଜାନ ଆମଦାନୀ କରାଯାଉଛି । ବରାଦ ମୁତାବକ କିଛି ପହଂଚିସାରିଥିବାବେଳେ, ଅବଶିଷ୍ଟ ଖୁବ୍ ଶୀଘ୍ର ପହଞ୍ଚିବ। ଏହାବ୍ୟତୀତ ୧୨,୮୪୦ଟନ ତରଳ ଅମ୍ଳଜାନ ବ୍ୟବସାୟିକ ଭିତ୍ତିରେ ଅଣାଯାଉଛି । ଏହାକୁ ମିଶାଇଲେ ମୋଟ ଆମଦାନୀ ପରିମାଣ ୧୩, ୭୪୦ଟନ୍କୁ ବୃଦ୍ଧି ପାଇବ ।
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ଦେଶର ପ୍ରଥମ ୟୁନେସ୍କୋ ୱାର୍ଲ୍ଡ ହେରିଟେଜ୍ ସହର ଭାବେ ଅହମ୍ମଦାବାଦ ଟାଇମ୍ ମାଗାଜିନରେ ବିଶ୍ଵର 50 ଟି ସର୍ବୋତ୍ତମ ସ୍ଥାନ ତାଲିକାରେ ସାମିଲ୍ ହେବା ହେତୁ ଦେଶବାସୀଙ୍କୁ ଅଭିନନ୍ଦନ ଜଣାଇଛନ୍ତି କେନ୍ଦ୍ର ଗୃହ ଏବଂ ସମବାୟ ମନ୍ତ୍ରୀ ଶ୍ରୀ ଅମିତ ଶାହ
ପ୍ରତ୍ୟେକ ଭାରତୀୟ ବିଶେଷ ଭାବରେ ଗୁଜରାଟର ଲୋକମାନଙ୍କ ପାଇଁ ଏହା ଅତ୍ୟନ୍ତ ଗୌରବ ଓ ଆନନ୍ଦର ବିଷୟ ଯେ ଭାରତର ପ୍ରଥମ ୟୁନେସ୍କୋ ବିଶ୍ଵ ଐତିହ୍ୟ ସହର, ଅହମ୍ମଦାବାଦକୁ ଏବେ ଟାଇମ ମାଗାଜିନ୍ ଦ୍ଵାରା 2022 ର ବିଶ୍ଵର 50 ସର୍ବଶ୍ରେଷ୍ଠ ସ୍ଥାନ ତାଲିକାରେ ସାମିଲ୍ କରାଯାଇଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ଵରେ ଗୁଜରାଟରେ ଯେଉଁ ବିଶ୍ଵସ୍ତରୀୟ ଭିତ୍ତିଭୂମି ନିର୍ମାଣ କରାଯାଇଛି ଏହା ତାର ପରିଣାମ ଅଟେ
ଅହମ୍ମଦାବାଦର ସାବରମତୀ ରିଭରଫ୍ରଣ୍ଟ ହେଉ ବା ସାଇନ୍ସ ସିଟି, ମୋଦୀ ଜି ସର୍ବଦା ନେକ୍ସଟ-ଜେନ୍ ଭିତ୍ତିଭୂମି ନିର୍ମାଣ ଏବଂ ଭାରତକୁ ଭବିଷ୍ୟତ ପାଇଁ ପ୍ରସ୍ତୁତ କରିବା ଉପରେ ଗୁରୁତ୍ଵ ପ୍ରଦାନ କରିଛନ୍ତି
କେନ୍ଦ୍ର ଗୃହ ଏବଂ ସମବାୟ ମନ୍ତ୍ରୀ ଶ୍ରୀ ଅମିତ ଶାହ ଦେଶର ପ୍ରଥମ ୟୁନେସ୍କୋ ୱାର୍ଲ୍ଡ ହେରିଟେଜ୍ ସହର ଅହମ୍ମଦାବାଦ ଟାଇମ୍ ମାଗାଜିନର ବିଶ୍ଵର 50 ଟି ସର୍ବୋତ୍ତମ ସ୍ଥାନ ତାଲିକାରେ ସାମିଲ୍ ହେବା ହେତୁ ଦେଶବାସୀଙ୍କୁ ଅଭିନନ୍ଦନ ଜଣାଇଛନ୍ତି।
ନିଜ ଟୁଇଟରେ ଶ୍ରୀ ଅମିତ ଶାହ କହିଛନ୍ତି ଯେ ପ୍ରତ୍ୟେକ ଭାରତୀୟ ବିଶେଷ କରି ଗୁଜରାଟର ଲୋକଙ୍କ ପାଇଁ ଏହା ଅତ୍ୟନ୍ତ ଗର୍ବ ଓ ଗୌରବର ବିଷୟ ଯେ ଭାରତର ପ୍ରଥମ ୟୁନେସ୍କୋ ୱାର୍ଲ୍ଡ ହେରିଟେଜ୍ ସହର, ଅହମ୍ମଦାବାଦକୁ ଏବେ ଟାଇମ୍ ପତ୍ରିକା ଦ୍ଵାରା ‘‘2022 ପାଇଁ ବିଶ୍ଵର 50 ସର୍ବୋତ୍ତମ ସ୍ଥାନ’’ ର ତାଲିକାରେ ସାମିଲ୍ କରାଯାଇଛି। ଏହି ଉପଲବ୍ଧି ପାଇଁ ମୁଁ ସମସ୍ତଙ୍କୁ ଧନ୍ୟବାଦ ଜଣାଉଛି।
କେନ୍ଦ୍ର ଗୃହ ଏବଂ ସମବାୟ ମନ୍ତ୍ରୀ କହିଛନ୍ତି ଯେ 2001 ରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ଵରେ ଗୁଜରାଟରେ ଯେଉଁ ବିଶ୍ଵସ୍ତରୀୟ ଭିତ୍ତିଭୂମି କରିବାର ମୂଳଦୁଆ ରଖା ଯାଇଥିଲା ଏହା ତାହାର ପରିଣାମ ଅଟେ। ଅହମ୍ମଦାବାଦର ସାବରମତୀ ରିଭରଫ୍ରଣ୍ଟ ହେଉ ବା ସାଇନ୍ସ ସିଟି, ମୋଦୀ ଜି ସର୍ବଦା ନେକ୍ସଟ-ଜେନ୍ ଭିତ୍ତିଭୂମି ନିର୍ମାଣ ଏବଂ ଭାରତକୁ ଭବିଷ୍ୟତ ପାଇଁ ପ୍ରସ୍ତୁତ କରିବା ଉପରେ ଗୁରୁତ୍ଵ ପ୍ରଦାନ କରିଛନ୍ତି।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଫିଡେ ବିଶ୍ୱକପରେ ଉଲ୍ଲେଖନୀୟ ପ୍ରଦର୍ଶନ ପାଇଁ ପ୍ରଜ୍ଞାନନ୍ଦଙ୍କୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଫିଡେ ବିଶ୍ୱକପରେ ଉଲ୍ଲେଖନୀୟ ପ୍ରଦର୍ଶନ ପାଇଁ ଚେସ୍ ଗ୍ରାଣ୍ଡମାଷ୍ଟର ଆର୍. ପ୍ରଜ୍ଞାନନ୍ଦଙ୍କୁ ପ୍ରଶଂସା କରିଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଫିଡେ ବିଶ୍ୱକପରେ ପ୍ରଜ୍ଞାନନ୍ଦଙ୍କ ଉଲ୍ଲେଖନୀୟ ପ୍ରଦର୍ଶନ ପାଇଁ ଆମେ ଗର୍ବିତ । ସେ ତାଙ୍କ ଅସାଧାରଣ କୌଶଳ ପ୍ରଦର୍ଶନ କରିଥିଲେ ଏବଂ ଫାଇନାଲରେ ମ୍ୟାଗ୍ନସ କାର୍ଲସେନଙ୍କ ସହ କଡ଼ା ମୁକାବିଲା କରିଥିଲେ । ଏହା କୌଣସି ଛୋଟ ଉପଲବ୍ଧି ନୁହେଁ । ତାଙ୍କୁ ଆଗାମୀ ଟୁର୍ନାମେଣ୍ଟ ପାଇଁ ଶୁଭକାମନା ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଫ୍ରାନ୍ସର ଚାଟ୍ରେଆଉରକ୍ସରେ ପାରା ଶୁଟିଂ ବିଶ୍ୱକପରେ ସ୍ୱର୍ଣ୍ଣ ଜିତିବା ପାଇଁ ମନୀଷ ନରୱାଲ ଏବଂ ରୁବିନା ଫ୍ରାନ୍ସିସଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମନୀଷ ନରୱାଲ ଏବଂ ରୁବିନା ଫ୍ରାନ୍ସିସଙ୍କୁ ଫ୍ରାନ୍ସର ଚାଟ୍ରେଆଉରକ୍ସରେ ପାରା ଶୁଟିଂ ବିଶ୍ୱକପରେ ସ୍ୱର୍ଣ୍ଣ ଜିତିଥିବାରୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି:
#Chateauroux2022 ରେ ୧୦ ମିଟର ଏୟାର ପିସ୍ତଲ ଯୁଗ୍ମ ଇଭେଣ୍ଟରେ ସ୍ୱର୍ଣ୍ଣ ଜିତିବା ପାଇଁ ମନୀଷ ନରୱାଲ ଏବଂ ରୁବିନା ଫ୍ରାନ୍ସିସଙ୍କ ପାଇଁ ଗର୍ବିତ ।”
“ଏହି ସ୍ୱତନ୍ତ୍ର ବିଜୟ ପାଇଁ ସେମାନଙ୍କୁ ଅଭିନନ୍ଦନ । ସେମାନଙ୍କର ଆଗାମୀ ପ୍ରୟାସ ପାଇଁ ଶୁଭେଚ୍ଛା ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ତୃଣମୂଳ ସ୍ତରର ଜି୨୦ କାର୍ଯ୍ୟକର୍ତାଙ୍କ ସହ ବାର୍ତାଳାପର କିଛି ଝଲକ ସେୟାର କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗତକାଲି ଭାରତ ମଣ୍ଡପମରେ ଜି୨୦ କାର୍ଯ୍ୟକର୍ତା ସହ ବାର୍ତାଳାପ କରିଥିଲେ । ଅନେକ ବରିଷ୍ଠ ସାମ୍ବାଦିକ ‘ଏକ୍ସ’ରେ ଉକ୍ତ ବାର୍ତାଳାପର କିଛି ମୁହୂର୍ତ ପୋଷ୍ଟ କରିଛନ୍ତି ।
ପ୍ରଧାନମନ୍ତ୍ରୀ ନିମ୍ନୋକ୍ତ ପୋଷ୍ଟଗୁଡ଼ିକୁ ପୁନର୍ବାର ପୋଷ୍ଟ କରିଛନ୍ତି ।
SR
(
ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି
ଆନ୍ତଃରାଜ୍ୟ ଟ୍ରାନ୍ସମିଶନ ପ୍ରଣାଳୀ-ସବୁଜ ଇନ୍ଧନ କରିଡର ଦ୍ବିତୀୟ ପର୍ଯ୍ୟାୟକୁ କ୍ୟାବିନେଟ ମଞ୍ଜୁରି
ମୋଟ ଆନୁମାନିକ ୧୨,୦୩୧ କୋଟି ଟଙ୍କା ବ୍ୟୟରେ ପ୍ରତିଷ୍ଠା କରାଯିବ ଏହି କରିଡର
୨୦୩୦ ସୁଦ୍ଧା ୪୫୦ ଗିଗାୱାଟ୍ ଅକ୍ଷୟ ଶକ୍ତି ଉତ୍ପାଦନ ଲକ୍ଷ୍ୟ ହାସଲ ଦିଗରେ ଏହି ଯୋଜନା ସହାୟକ ହେବ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ ସମିତି  ବୈଠକରେ ଆନ୍ତଃରାଜ୍ୟ ଟ୍ରାନ୍ସମିଶନ ପ୍ରଣାଳୀ ନିମନ୍ତେ ସବୁଜ ଇନ୍ଧନ କରିଡର ପର୍ଯ୍ୟାୟ-୨କୁ ମଞ୍ଜୁର କରାଯାଇଛି। ଏ ଯୋଜନାରେ ପାଖାପାଖି ୧୦,୭୫୦ ସର୍କିଟ୍ କିଲୋମିଟର ଟ୍ରାନ୍ସମିଶନ ଲାଇନ ଏବଂ ୨୭,୫୦୦ ମେଗା .ଭୋଲ୍ଟ-ଆମ୍ପିୟର  କ୍ଷମତା ବିଶିଷ୍ଟ ସବଷ୍ଟେସନ ପ୍ରତିଷ୍ଠା କରାଯାଇ ଟ୍ରାନ୍ସଫର୍ମର କ୍ଷମତାରେ ଅତିରିକ୍ତ ବୃଦ୍ଧି କରାଯିବାକୁ ମଞ୍ଜୁରି ମିଳିଛି। ଏହି ଯୋଜନା ଫଳରେ ସାତଟି ରାଜ୍ୟ- ଗୁଜରାଟ, ହିମାଚଳ ପ୍ରଦେଶ, କର୍ଣ୍ଣାଟକ, କେରଳ, ରାଜସ୍ଥାନ, ତାମିଲନାଡ଼ୁ ଓ ଉତ୍ତର ପ୍ରଦେଶରେ ଗ୍ରୀଡ ଏକୀକରଣ ସମ୍ଭବ ହୋଇପାରିବ। ଏଥିସହିତ ପାଖାପାଖି ୨୦ ଗିଗାୱାଟ ଅକ୍ଷୟ ଶକ୍ତି ବିଦ୍ୟୁତ ଉତ୍ପାଦନ ପ୍ରକଳ୍ପକୁ ସହାୟତା ମିଳିପାରିବ।
ଏହି ଯୋଜନା ପାଇଁ ଆନୁମାନିକ ମୋଟ ୧୨,୦୩୧.୩୩ କୋଟି ଟଙ୍କା ଖର୍ଚ୍ଚ କରାଯିବ। ଏଥିରେ କେନ୍ଦ୍ରୀୟ ଆର୍ଥିକ ସହାୟତା ବାବଦରେ ପ୍ରକଳ୍ପର ପାଖାପାଖି ୩୩ ପ୍ରତିଶତ ଅର୍ଥାତ୍ ୩୯୭୦.୩୪ କୋଟି ଟଙ୍କା ଯୋଗାଇ ଦିଆଯିବ। ଟ୍ରାନ୍ସମିଶନ ପ୍ରଣାଳୀକୁ ଆର୍ଥିକ ବର୍ଷ ୨୦୨୧-୨୨ ଠାରୁ ୨୦୨୫-୨୬ ପର୍ଯ୍ୟନ୍ତ ପାଞ୍ଚ ବର୍ଷର ଅବଧି ମଧ୍ୟରେ ପ୍ରସ୍ତୁତ କରାଯିବ। କେନ୍ଦ୍ରୀୟ ଆର୍ଥିକ ସହାୟତା ବଳରେ ରାଜ୍ୟ ଅନ୍ତରୀଣ ଟ୍ରାନ୍ସମିଶନ ଶୁଳ୍କର ସମାଯୋଜନ ବା ଅଫସେଟିଂ କରିବାରେ ସହାୟତା ମିଳିବ। ଏହାଦ୍ବାରା ବିଦ୍ୟୁତ ମୂଲ୍ୟକୁ ମଧ୍ୟ କମ୍ ରଖାଯାଇପାରିବ। ତେଣୁ ବିଦ୍ୟୁତର ଅନ୍ତିମ ଉପଯୋଗକାରୀ- ଦେଶର ନାଗରିକମାନଙ୍କୁ ହିଁ ସରକାରୀ ସହଯୋଗର ଲାଭ ମିଳିପାରିବ।
ଏହି ଯୋଜନା କାର୍ଯ୍ୟକାରୀ ହେବା ଫଳରେ ୨୦୩୦ ସୁଦ୍ଧା ୪୫୦ ଗିଗାୱାଟ ଅକ୍ଷୟ ଶକ୍ତି କ୍ଷମତା ଲକ୍ଷ୍ୟ ହାସଲ କରିବାରେ ସହାୟତା ମିଳିପାରିବ।
ଏହି ଯୋଜନା ଦେଶରେ ଦୀର୍ଘକାଳୀନ ଶକ୍ତି ସୁରକ୍ଷା କ୍ଷେତ୍ରରେ ଯୋଗଦାନ ଦେବ ଏବଂ ଅଙ୍ଗାରକାମ୍ଳ ନିର୍ଗମନକୁ ହ୍ରାସ କରି ସ୍ଥାୟୀ ପରିବେଶ ସୁରକ୍ଷାକୁ ପ୍ରୋତ୍ସାହନ ଦେବ। ଏହାଫଳରେ ବିଦ୍ୟୁତ ଏବଂ ଅନ୍ୟ ସମ୍ପୃକ୍ତ କ୍ଷେତ୍ରରେ କୁଶଳୀ ଓ ଅଣକୁଶଳୀ ଉଭୟ ପ୍ରକାର ଶ୍ରମିକମାନଙ୍କ ପାଇଁ ପ୍ରତ୍ୟକ୍ଷ ଏବଂ ପରୋକ୍ଷ ଭାବେ ନିଯୁକ୍ତି ସୁଯୋଗ ସୃଷ୍ଟି ହେବ।
ଯୋଜନାର ଦ୍ବିତୀୟ ପର୍ଯ୍ୟାୟକୁ ପ୍ରଥମ ପର୍ଯ୍ୟାୟ ସବୁଜ ଇନ୍ଧନ କରିଡର ବ୍ୟତୀତ ଲାଗୁ କରାଯିବ। ପ୍ରଥମ ପର୍ଯ୍ୟାୟ ଯୋଜନା ଆନ୍ଧ୍ରପ୍ରଦେଶ, ଗୁଜରାଟ, ହିମାଚଳ ପ୍ରଦେଶ, କର୍ଣ୍ଣାଟକ, ମଧ୍ୟପ୍ରଦେଶ, ମହାରାଷ୍ଟ୍ର, ରାଜସ୍ଥାନ ଏବଂ ତାମିଲନାଡ଼ୁରେ ପୂର୍ବରୁ କାର୍ଯ୍ୟକାରୀ ହେଉଛି। ଏହା ଚଳିତ ବର୍ଷ ସୁଦ୍ଧା ଶେଷ ହେବ ବୋଲି ଆଶା କରାଯାଉଛି । ପ୍ରଥମ ପର୍ଯ୍ୟାୟ ଯୋଜନାରେ ଅତିରିକ୍ତ ୯,୭୦୦ ସର୍କିଟ୍ କିଲୋମିଟର ଅତିରିକ୍ତ ଟ୍ରାନ୍ସମିଶନ ଲାଇନ ବିଛାଯିବ ଏବଂ ସବଷ୍ଟେସନଗୁଡ଼ିକରେ ୨୨,୬୦୦ ମେଗାୱାଟ୍ କ୍ଷମତା ସୃଷ୍ଟି କରାଯିବ। ଏଥିପାଇଁ ୪୦୫୬.୬୭ କୋଟି ଟଙ୍କାର କେନ୍ଦ୍ରୀୟ ଆର୍ଥିକ ସହାୟତା ସହିତ ମୋଟ ୧୦,୧୪୧.୬୮ କୋଟି ଟଙ୍କା ଖର୍ଚ୍ଚ କରାଯିବାକୁ ଲକ୍ଷ୍ୟ ରଖାଯାଇଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମାସିକ ‘ମନ କି ବାତ’ ଉଦବୋଧନରେ ଚଣ୍ଡିଗଡର ଫୁଡଷ୍ଟଲ ମାଲିକଙ୍କୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ରାଷ୍ଟ୍ର ଉଦ୍ଦେଶ୍ୟରେ ପ୍ରଦାନ କରିଥିବା ମାସିକ ‘ମନ କି ବାତ’ ରେଡିଓ ଉଦବୋଧନରେ ଅନ୍ୟମାନଙ୍କୁ କୋଭିଡ-୧୯ ଟିକା ନେବା ପାଇଁ ସ୍ୱେଚ୍ଛାରେ ପ୍ରେରଣା ଯୋଗାଉଥିବା ଚଣ୍ଡିଗଡର ଫୁଡ ଷ୍ଟଲ ମାଲିକଙ୍କୁ ପ୍ରଶଂସା କରିଛନ୍ତି । ନିଜ ଉଦବୋଧନରେ ପ୍ରଧାନମନ୍ତ୍ରୀ କହିଛନ୍ତି ଫୁଡ ଷ୍ଟଲ ମାଲିକ ସଞ୍ଜୟ ରାଣା ନିଜ ଝିଅ ଓ ଝିଆରୀଙ୍କ ପରାମର୍ଶ କ୍ରମେ କୋଭିଡ ଟିକା ନେଉଥିବା ଲୋକଙ୍କୁ ମାଗଣାରେ ଛୋଲେ ଭଟୁରେ ଖୁଆଉଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ଯେ, ଏହି ଫୁଡ ଷ୍ଟଲ ମାଲିକ ଚଣ୍ଡିଗଡର ସେକ୍ଟର-୨୯ରେ ସାଇକେଲରେ ଛୋଲେ ଭଟୁରେ ବିକନ୍ତି ଓ ଖାଦ୍ୟ ମାଗଣାରେ ପାଇବା ପାଇଁ ବ୍ୟକ୍ତିଙ୍କୁ ସେହିଦିନ ହିଁ ଟିକା ନେଇଛନ୍ତି ବୋଲି ଦେଖାଇବାକୁ ପଡିଥାଏ । ଏହି ଉଦ୍ୟମର ପ୍ରଶଂସା କରିବା ସହ ସମାଜର କଲ୍ୟାଣ ପାଇଁ ଟଙ୍କାପଇସା ଠାରୁ ସେବା ମନୋଭାବ ଓ କର୍ତ୍ତବ୍ୟ ପରାୟଣତା ଜରୁରୀ ବୋଲି ପ୍ରଧାନମନ୍ତ୍ରୀ କହିଛନ୍ତି ।
SR
(
ପ୍ରତିରକ୍ଷା ମନ୍ତ୍ରଣାଳୟ
ପ୍ରତିରକ୍ଷା ମନ୍ତ୍ରୀଙ୍କ ଦ୍ୱାରା 80 କିମି ନୂଆ ସୀମାନ୍ତ ସଡ଼କ ଉଦଘାଟିତ
• ନୂଆ ରାସ୍ତା ଯୋଗୁ ହ୍ରାସ ପାଇବ କୈଳାସ-ମାନସରୋବର ତୀର୍ଥଯାତ୍ରୀଙ୍କ ଯାତ୍ରା ସମୟ
ପ୍ରତିରକ୍ଷା ମନ୍ତ୍ରୀ ରାଜନାଥ ସିଂ ଭିଡିଓ କନଫରେନ୍ସିଂ ମାଧ୍ୟମରେ ଉତ୍ତରାଖଣ୍ଡର ଏକ 80 କିମି ଦୈର୍ଘ୍ୟ ସୀମାନ୍ତ ସଡକକୁ ଉଦଘାଟନ କରିଛନ୍ତି । ଏହି ସଡକ ଉତ୍ତରାଖଣ୍ଡର ଧରଚୌଲା ସହ ଚୀନ ସୀମାନ୍ତ ଲିପୁଲେଖକୁ ସଂଯୋଗ କରୁଛି । ଏହା ଫଳରେ କୈଳାସ-ମାନସରୋବର ତୀର୍ଥଯାତ୍ରୀଙ୍କ ଯାତ୍ରା ସମୟ ହ୍ରାସ ପାଇବ । ପୂର୍ବରୁ ଭାରତୀୟ ତୀର୍ଥ ଯାତ୍ରୀମାନେ ବୁଲାଣି ପାହାଡିଆ ରାସ୍ତାଦେଇ ମାନସରୋବରକୁ ଯାଉଥିଲେ । ଏହି ଅବସରରେ ପ୍ରତିରକ୍ଷାମନ୍ତ୍ରୀ ପତାକା ଦେଖାଇ ପିଥୋରାଗଡରୁ ଗୁଞ୍ଜି ମଧ୍ୟରେ ଯାନବାହନ ଚଳାଚଳର ଶୁଭାରମ୍ଭ କରିଛନ୍ତି ।
ଏହି ଅବସରରେ ପ୍ରତିରକ୍ଷାମନ୍ତ୍ରୀ କହିଛନ୍ତି ଯେ ଦେଶର ଦୂରଦୂରାନ୍ତ ଓ ଅଗ୍ୟମ ଅଞ୍ଚଳର ବିକାଶ ପାଇଁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏବଂ କେନ୍ଦ୍ର ସରକାରଙ୍କର ସ୍ୱତନ୍ତ୍ର ଲକ୍ଷ୍ୟ ରହିଛି । ଧରଚୌଲା-ଲିପୁଲେଖ ସଡକ ପଥ ଏହି ଅଞ୍ଚଳ ପାଇଁ ଏକ ଗୁରୁତ୍ୱପୂର୍ଣ୍ଣ ସଂଯୋଗ ସରଣୀର ଭୂମିକା ନିର୍ବାହ କରିବ । ଏଥିପାଇଁ ସ୍ଥାନୀୟ ଲୋକେ ବହୁ ଦିନରୁ ଦାବି କରିଆସୁଥିଲେ । ଏବେ ସେମାନଙ୍କ ସ୍ୱପ୍ନ ସାକାର ହୋଇଛି । ଏହା ଏହି ଅଞ୍ଚଳର ଯୋଗାଯୋଗ ବ୍ୟବସ୍ଥାରେ ଉନ୍ନତି ଆଣିବା ସହ ପର୍ଯ୍ୟଟକ ଓ ତୀର୍ଥଯାତ୍ରୀଙ୍କ ଗମନାଗମନରେ ସହାୟକ ହେବ । ଅଞ୍ଚଳର ବାଣିଜ୍ୟ ବ୍ୟବସାୟ ଏବଂ ଅର୍ଥନୈତିକ ବିକାଶରେ ଏହାର ଗୁରୁତ୍ୱପୂର୍ଣ୍ଣ ଅବଦାନ ରହିବ ।
ସେ କହିଛନ୍ତି, କୈଳାସ-ମାନସରୋବର କ୍ଷେତ୍ର ହିନ୍ଦୁ, ବୌଦ୍ଧ ଓ ଜୈନମାନଙ୍କ ପାଇଁ ଏକ ଅତି ପବିତ୍ର ଓ ନମସ୍ୟ ପୀଠ । ଏହି ତୀର୍ଥକ୍ଷେତ୍ରକୁ ଯିବା ପାଇଁ ପୂର୍ବରୁ ସଡକ ସୁବିଧା ଭଲ ନଥିବାରୁ ତୀର୍ଥଯାତ୍ରୀଙ୍କୁ 2 ରୁ 3 ସପ୍ତାହ ଲାଗୁ ଥିଲା । ଏବେ ନୂଆ ସଡକ ନିର୍ମିତ ହୋଇଥିବାରୁ ଯାତ୍ରା ଏକ ସପ୍ତାହରେ ଶେଷ ହୋଇପାରିବ । ସଡକଟି ଧରଚୌଲା ନିକଟ ଘାଟିଆବାଗଡରୁ ବାହାରି କୈଳାସ-ମାନସରୋବରରେ ପ୍ରବେଶ ଦ୍ୱାର ଲିପୁଲେଖ ଗିରିପଥକୁ ସଂଯୋଗ କରିଛି ।
ଏହି 80 କିମି ଲମ୍ବ ସଡକଟି ସମୁଦ୍ର ପତନରୁ 6000ରୁ 17,060 ଫୁଟ ଉଚ୍ଚ ପାର୍ବତ୍ୟାଞ୍ଚଳରେ ତିଆରି ହୋଇଛି । ଏହା ଫଳରେ ମାନସରୋବର ଯାତ୍ରୀମାନେ ଆଉ ବିପଦସଂକୁଳ ଘାଟି ଓ ଉପତ୍ୟକା ଦେଇ ନଯାଇ ସିଧାସଳଖ ନିରାପଦ ରାସ୍ତାରେ ଗନ୍ତବ୍ୟସ୍ଥଳରେ ପହଞ୍ଚିପାରିବେ । ଆଗରୁ ସିକ୍କିମ କିମ୍ବା ନେପାଳ ଦେଇ ତୀର୍ଥଯାତ୍ରୀମାନେ କୈଳାସ ମାନସରୋବରକୁ ଯାତ୍ରା କରୁଥିଲେ । ଏଥିପାଇଁ 90 କିମି ଉଚ୍ଚ ଘାଟି ଚଢ଼ିବାକୁ ପଡୁଥିବାରୁ ବୟସ୍କ ତୀର୍ଥଯାତ୍ରୀଙ୍କୁ ଅସୁବିଧା ହେଉଥିଲା । ନୂଆ ରାସ୍ତା ଫଳରେ ଭାରତୀୟ ତୀର୍ଥଯାତ୍ରୀଙ୍କୁ ନିଜ ଦେଶ ଭିତରେ 84 ଶତାଂଶ ଓ ଚୀନ ମଧ୍ୟରେ 16 ଶତାଂଶ ପଥ ଅତିକ୍ରମ କରିବାକୁ ପଡିବ । ଏହା ଏକ ଉଲ୍ଲେଖନୀୟ ଉବଲବ୍ଧି ବୋଲି ପ୍ରତିରକ୍ଷା ମନ୍ତ୍ରୀ କହିଛନ୍ତି ।
ସୀମାନ୍ତ ସଡକ ନିର୍ମାଣ ପ୍ରତିଷ୍ଠାନ  ଦ୍ୱାରା ଏହି ରାସ୍ତା ତିଆରି ହୋଇଛି । ଏଥିପାଇଁ ଏହି ସଂସ୍ଥାର କର୍ମଚାରୀ ଓ ଅଧିକାରୀଙ୍କୁ ସେ ଅଭିନନ୍ଦନ ଜଣାଇଛନ୍ତି । ସଡକ ନିର୍ମାଣ ବେଳେ ପ୍ରତିକୂଳ ପରିସ୍ଥିତି ଓ ଦୁର୍ଘଟଣାରେ ପ୍ରାଣ ହରାଇଥିବା କର୍ମଚାରୀଙ୍କ ସ୍ମୃତି ପ୍ରତି ଶ୍ରୀ ସିଂହ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏହି କାର୍ଯ୍ୟକ୍ରମରେ ବିଆରଓର ମହାନିର୍ଦ୍ଦେଶକ ଲେଫ୍ଟନାଣ୍ଟ ଜେନେରାଲ ହରପାଲ ସିଂ, ଚିଫ ଅଫ ଡିଫେନ୍ସ ଷ୍ଟାଫ ଜେନେରାଲ ବିପିନ ରାୱତ, ସ୍ଥଳସେନା ମୁଖ୍ୟ ଜେନେରାଲ ଏମଏମ ନରୱଣେ, ପ୍ରତିରକ୍ଷା ସଚିବ ଡକ୍ଟର ଅଜୟ କୁମାର, ଆଲମୋଡାର ଲୋକସଭା ସଦସ୍ୟ ଅଜୟ ତାମଟା ଏବଂ ଅନ୍ୟାନ୍ୟ ବରିଷ୍ଠ ବିଭାଗୀୟ ଅଧିକାରୀ ଉପସ୍ଥିତ ଥିଲେ ।
ପ୍ରତିରକ୍ଷା ମନ୍ତ୍ରଣାଳୟ
ଲେଫ୍ଟନାଣ୍ଟ ଜେନେରାଲ ଅନୀଲ ଚୌହାନ ଙ୍କୁ ଚିଫ ଅଫ ଡିଫେନ୍ସ ଷ୍ଟାଫ  ଭାବେ ନିଯୁକ୍ତି ଦେଲେ ସରକାର
ଲେଫ୍ଟନାଣ୍ଟ ଜେନେରାଲ ଅନୀଲ ଚୌହାନ  ପିଭିଏସଏମ, ୟୁୱାଇଏସଏମ, ଏଭିଏସଏମ, ଏସଏମ, ଭିସିଏମଙ୍କୁ ପରବର୍ତ୍ତୀ ଚିଫ ଅଫ ଡିଫେନ୍ସ ଷ୍ଟାଫ  ଭାବେ ନିଯୁକ୍ତି ଦେବାକୁ ସରକାର ନିଷ୍ପତ୍ତି ନେଇଛନ୍ତି । କାର୍ଯ୍ୟଭାର ଗ୍ରହଣ କରିବା ତିଥି ଠାରୁ ଓ ଅନ୍ୟାଦେଶ ନମିଳିବା ପର୍ଯ୍ୟନ୍ତ ଭାରତ ସରକାରଙ୍କ ମିଲିଟାରୀ ବ୍ୟାପାର ବିଭାଗର ସଚିବ ଭାବେ ମଧ୍ୟ ସେ କାର୍ଯ୍ୟ କରିବେ । ପ୍ରାୟ ୪୦ ବର୍ଷର କ୍ୟାରିୟରରେ ଲେଫ୍ଟନାଣ୍ଟ ଜେନେରାଲ ଅନୀଲ ଚୌହାନ ବିଭିନ୍ନ କମାଣ୍ଡ, ଷ୍ଟାଫ ଏବଂ ସହାୟକ ପଦବୀରେ କାର୍ଯ୍ୟ କରିଛନ୍ତି ଏବଂ ଜମ୍ମୁ ଓ କଶ୍ମୀର ଓ ଉତ୍ତର ପୂର୍ବ ଭାରତରେ ଆତଙ୍କବାଦ ନିରୋଧୀ ଅଭିଯାନରେ ତାଙ୍କର ବ୍ୟାପକ ଅଭିଜ୍ଞତା ରହିଛି ।
ମେ ୧୮, ୧୯୬୧ରେ ଜନ୍ମିତ ଲେଫ୍ଟନାଣ୍ଟ ଅନୀଲ ଚୌହାନ ୧୯୮୧ରେ ଭାରତୀୟ ସେନାର ୧୧ ଗୋର୍ଖା ରାଇଫଲ୍ସରେ କମିଶନଡ ହୋଇଥିଲେ । ସେ ଜାତୀୟ ପ୍ରତିରକ୍ଷା ଏକାଡେମୀ, ଖଡକୱାସଲା ଓ ଭାରତୀୟ ମିଲିଟାରୀ ଏକାଡେମୀ, ଡେରାଡୁନର ପୂର୍ବତନ ଛାତ୍ର ଥିଲେ । ମେଜର ଜେନେରାଲ ରାଙ୍କର ଅଧିକାରୀ ଭାବେ ସେ ଉତ୍ତର କମାଣ୍ଡର ଗୁରୁତ୍ୱପୂର୍ଣ୍ଣ ବାରାମୁଲା ସେକ୍ଟରରେ ଏକ ଇନଫାଣ୍ଟ୍ରି ଡିଭିଜନର କମାଣ୍ଡ କରିଥିଲେ । ପରେ ଲେଫ୍ଟନାଣ୍ଚ ଜେନେରାଲ ଭାବରେ ସେ ଉତ୍ତର-ପୂର୍ବରେ ଏକ କୋର କମାଣ୍ଡ ଦାୟିତ୍ୱରେ ଥିଲେ ଓ ପରେ ସେପ୍ଟେମ୍ବର ୨୦୧୯ରୁ ପୂର୍ବ କମାଣ୍ଡର ଜେନେରାଲ ଅଫିସର କମାଣ୍ଡିଂ-ଇନ-ଚିଫ ହୋଇଥିଲେ ଏବଂ ମେ ୨୦୨୧ରେ ଅବସର ପର୍ଯ୍ୟନ୍ତ ଏହି ଦାୟିତ୍ୱରେ ରହିଥିଲେ ।
ଏସବୁ କମାଣ୍ଡ ନିଯୁକ୍ତିଗୁଡିକ ସହ ସେ ମହାନିର୍ଦ୍ଦେଶକ, ମିଲିଟାରୀ ଅପରେସନ ଦାୟିତ୍ୱ ଭଳି ଗୁରୁତ୍ୱପୂର୍ଣ୍ଣ ଷ୍ଟାଫ ପଦବୀରେ ନିଯୁକ୍ତ ହୋଇଥିଲେ । ଏହା ପୂର୍ବରୁ ସେ ଆଙ୍ଗୋଲାରେ ଜାତିସଂଘ ମିଶନ ଭାବେ ମଧ୍ୟ କାମ କରିଥିଲେ । ସେ ମଇ ୩୧, ୨୦୨୧ରେ ଭାରତୀୟ ସେନାରୁ ଅବସର ନେଇଥିଲେ । ସେନାରୁ ଅବସର ନେବା ପରେ ମଧ୍ୟ ଜାତୀୟ ସୁରକ୍ଷା ଓ ରଣନୈତିକ ପ୍ରସଙ୍ଗରେ ତାଙ୍କର ଯୋଗଦାନ ଅବ୍ୟାହତ ଥିଲା । ସେନାରେ ଉଲ୍ଲେଖନୀୟ ତଥା ବିଶିଷ୍ଟ ସେବା ପାଇଁ ଲେଫ୍ଟନାଣ୍ଟ ଜେନେରାଲ ଅନୀଲ ଚୌହାନ ଙ୍କୁ ପରମ ବିଶିଷ୍ଟ ସେବା ମେଡାଲ, ଉତ୍ତମ ଯୁଦ୍ଧ ସେବା ମେଡାଲ, ଅତି ବିଶିଷ୍ଟ ସେବା ମେଡାଲ, ସେନା ମେଡାଲ ଓ ବିଶିଷ୍ଟ ସେବା ମେଡାଲରେ ସମ୍ମାନିତ କରାଯାଇଥିଲା ।
SR
(Visitor Counter : 132
ବାଣିଜ୍ୟ ଓ ଶିଳ୍ପ ମନ୍ତ୍ରଣାଳୟ
ଲକଡାଉନ ସମୟରେ ଶିଳ୍ପ ଓ ବାଣିଜ୍ୟ କ୍ଷେତ୍ରର ବିଭିନ୍ନ ସମସ୍ୟାର ସମାଧାନ କ୍ଷେତ୍ରରେ ପ୍ରମୁଖ ଭୂମିକା ତୁଲାଉଛି ଡିପିଆଇଆଇଟି କଣ୍ଟ୍ରୋଲ ରୁମ
• କଣ୍ଟ୍ରୋଲ ରୁମ ଜରିଆରେ 89 ପ୍ରତିଶତ ସମସ୍ୟାର ସମାଧାନ
• ତ୍ୱରିତ ସମାଧାନ ପାଇଁ ବିଭାଗୀୟ ମନ୍ତ୍ରୀ ଓ ସଚିବଙ୍କ ଦ୍ୱାରା ନିୟମିତ ସମୀକ୍ଷା
• କଣ୍ଟ୍ରୋଲ ରୁମର ନମ୍ବର - 01123062487 ଏବଂ ଇ-ମେଲ - dpiit@gov.in
କେନ୍ଦ୍ର ବାଣିଜ୍ୟ ଓ ଉଦ୍ୟୋଗ ମନ୍ତ୍ରଣାଳୟ ଅନ୍ତର୍ଗତ ଶିଳ୍ପ ଏବଂ ଆଭ୍ୟନ୍ତରୀଣ ବାଣିଜ୍ୟ ପ୍ରୋତ୍ସାହନ ବିଭାଗ 26 ମାର୍ଚ୍ଚ 2020 ଠାରୁ ଏକ କଣ୍ଟ୍ରୋଲ ରୁମ ପ୍ରତିଷ୍ଠା କରିଛି ।
ଶିଳ୍ପ ଓ ବାଣିଜ୍ୟ କ୍ଷେତ୍ର ସହ ଜଡିତ ବିଭିନ୍ନ ସମସ୍ୟାର ସମାଧାନ ଏହି କଣ୍ଟ୍ରୋଲ ରୁମ ଜରିଆରେ କରାଯାଉଛି । ବିଭିନ୍ନ ରାଜ୍ୟ ସରକାର ତଥା ଜିଲ୍ଲା ପ୍ରଶାସନ ଓ ପୁଲିସ ଅଧିକାରୀଙ୍କ ସହ ଯୋଗାଯୋଗ ରକ୍ଷା କରି ଏହି କଣ୍ଟ୍ରୋଲ ରୁମ ଜରିଆରେ ସମସ୍ୟାର ତ୍ୱରିତ ସମାଧାନ କରାଯାଉଛି । ଲକଡାଉନ ସମୟରେ ଏହି କଣ୍ଟ୍ରୋଲ ରୁମ ମାଧ୍ୟମରେ ଆଭ୍ୟନ୍ତରୀଣ ବାଣିଜ୍ୟ, ଉତ୍ପାଦନ, ଅତ୍ୟାବଶ୍ୟକ ସାମଗ୍ରୀର ପରିବହନ ସହ ଜଡିତ ବିଭିନ୍ନ ଅଂଶୀଦାରଙ୍କ ସମସ୍ୟାଗୁଡିକୁ ସମାଧାନ କରାଯାଉଛି । 28 ଏପ୍ରିଲ 2020 ସୁଦ୍ଧା ପଞ୍ଜୀକୃତ ହୋଇଥିବା 1962ଟି ସମସ୍ୟା ମଧ୍ୟରୁ 1739 ସମସ୍ୟାର ସମାଧାନ କରାଯାଇସାରିଛି । 223ଟି ସମସ୍ୟା ଲାଗି ସମାଧାନ ପ୍ରକ୍ରିୟା ଚାଲୁ ରହିଛି ।
ଏହି କଣ୍ଟ୍ରୋଲ ରୁମର ପରିଚାଳନା ଓ ଏହା ଜରିଆରେ ଆସୁଥିବା ସମସ୍ୟାର ସମାଧାନ ଲାଗି ଏକ ଉତ୍ସର୍ଗୀକୃତ ଟିମ ଗଠନ କରାଯାଇଛି । ଏହି ଟିମ ସହାୟତା ଚାହୁଁଥିବା ଲୋକ ଏବଂ ସମାଧାନ ପାଇଁ ଆବଶ୍ୟକ ବିଭିନ୍ନ ଏଜେନ୍ସି ସହିତ ନିରବଚ୍ଛିନ୍ନ ଯୋଗାଯୋଗ ରକ୍ଷା କରି ସମସ୍ୟାର ସମାଧାନ କରନ୍ତି । ଏହି କଣ୍ଟ୍ରୋଲ ରୁମ ମାଧ୍ୟମରେ ଉଭୟ ଟେଲିଫୋନ ଓ ଇ-ମେଲ ଦ୍ୱାରା ସମସ୍ୟା ସହିତ ପ୍ରଶ୍ନ ଆସିଥାଏ । ଯଦି କୌଣସି ଉତ୍ପାଦ ପ୍ରସ୍ତୁତକର୍ତ୍ତା, ପରିବହନକାରୀ ସଂସ୍ଥା, ହୋଲସେଲର ବା ଡିଷ୍ଟ୍ରିବ୍ୟୁଟର ଉତ୍ପାଦର ପରିବହନ ଓ ବିତରଣରେ କିଛି ସମସ୍ୟାର ସମ୍ମୁଖୀନ ହୁଅନ୍ତି, ତେବେ ସେମାନେ ବିଭାଗର ନିମ୍ନଲିଖିତ ଟେଲିଫୋନ/ଇ-ମେଲରେ ଯୋଗାଯୋଗ କରିପାରିବେ ।
ଟେଲିଫୋନ ନମ୍ବର: + 91 11 23062487
ଇ-ମେଲ : controlroom-dpiit[at]gov[dot]in
ଏହି ଟେଲିଫୋନ ନମ୍ବର ପ୍ରତ୍ୟହ ସକାଳ 8ଟାରୁ ସନ୍ଧ୍ୟା 6ଟା ପର୍ଯ୍ୟନ୍ତ କାର୍ଯ୍ୟକ୍ଷମ ରହେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ ରତ୍ନ ଡଃ ବାବାସାହେବ ଆମ୍ବେଦକରଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ଭାରତ ରତ୍ନ ଡଃ ବାବାସାହେବ ଆମ୍ବେଦକରଙ୍କ ଜୟନ୍ତୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ଆମ୍ବେଦକର ଜୟନ୍ତୀରେ ମହାନ ଡଃ ବାବାସାହେବ ଆମ୍ବେଦକରଙ୍କୁ ପ୍ରଣାମ କରି ପ୍ରଧାନମନ୍ତ୍ରୀ ଟ୍ଵିଟ୍ କରିଛନ୍ତି ଯେ, “ବଞ୍ଚିତ ଶ୍ରେଣୀର ଲୋକଙ୍କୁ ମୁଖ୍ୟ ସ୍ରୋତକୁ ଆଣିବା ଦିଗରେ ତାଙ୍କର ସଂଘର୍ଷପୂର୍ଣ୍ଣ ଜୀବନ ଆଗାମୀ ପିଢିଙ୍କ ପାଇଁ ଉଦାହରଣ ହୋଇ ରହିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭେଷ୍ଟାସ ଅଧ୍ୟକ୍ଷ ଓ ସିଇଓଙ୍କ ସହ ପ୍ରଧାନମନ୍ତ୍ରୀଙ୍କ ମତ ବିନିମୟ
ପବନ ଶକ୍ତି କ୍ଷେତ୍ର ସମ୍ବନ୍ଧୀୟ ପ୍ରସଙ୍ଗରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭେଷ୍ଟାସର ଅଧ୍ୟକ୍ଷ ଓ ସିଇଓ ମିଷ୍ଟର ହେନରିକ ଆଣ୍ଡରସନଙ୍କ ସହ ମତ ବିନିମୟ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ୍ କରି କହିଛନ୍ତି ଯେ, “ଭେଷ୍ଟାସର ଅଧ୍ୟକ୍ଷ ତଥା ସିଇଓ ମିଷ୍ଟର ହେନରିକ ଆଣ୍ଡରସନଙ୍କ ସହ ଏକ ଗୁରୁତ୍ୱପୂର୍ଣ୍ଣ ଆଲୋଚନା ହେଲା । ଆମେ ପବନ ଶକ୍ତି କ୍ଷେତ୍ର ସମ୍ବନ୍ଧୀୟ ଅନେକ ବିଷୟ ଉପରେ ଆଲୋଚନା କରିଛୁ । ଆଗାମୀ ପିଢି ପାଇଁ ଏକ ସ୍ୱଚ୍ଛ ଭବିଷ୍ୟତ ଗଠନ ଦିଗରେ ଅକ୍ଷୟ ଶକ୍ତି ବ୍ୟବହାର କରିବାକୁ ଭାରତ ନେଇଥିବା ବିଭିନ୍ନ ପଦକ୍ଷେପ ବିଷୟରେ ଉଲ୍ଲେଖ କରିଛି । ”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ ଏବଂ ଦିଲ୍ଲୀର ଉପରାଜ୍ୟପାଳ ଜି-20 ଶିଖର ସମ୍ମିଳନୀର ପ୍ରସ୍ତୁତି ସମୀକ୍ଷା ପାଇଁ 3 ସେପ୍ଟେମ୍ବରରେ ବିଭିନ୍ନ ସ୍ଥାନ ପରିଦର୍ଶନ କରିଛନ୍ତି
ପ୍ରଧାନମନ୍ତ୍ରୀଙ୍କ ପ୍ରମୁଖ ସଚିବ ଡା. ପି.କେ. ମିଶ୍ର ଦିଲ୍ଲୀର ଉପରାଜ୍ୟପାଳ ଶ୍ରୀ ବିନୟ କୁମାର ସକ୍ସେନାଙ୍କ ସହିତ ଆଗାମୀ ଜି-20 ଶିଖର ସମ୍ମିଳନୀର ପ୍ରସ୍ତୁତିର ସମୀକ୍ଷା ପାଇଁ ଦିଲ୍ଲୀର ବିଭିନ୍ନ ସ୍ଥାନକୁ ପରିଦର୍ଶନ କରିଛନ୍ତି।
ଜି -20 ଶିଖର ସମ୍ମିଳନୀ ପାଇଁ ପ୍ରସ୍ତୁତି ସହ ଜଡିତ ସମନ୍ୱୟ କମିଟିର ଅଧ୍ୟକ୍ଷ ହେଉଛନ୍ତି ପ୍ରମୁଖ ସଚିବ । ଏହି କ୍ଷମତା ଅନୁଯାୟୀ, ସ୍ମରଣୀୟ ସମ୍ମିଳନୀ ଆୟୋଜନ ପାଇଁ ଯୋଜନା ଅନୁଯାୟୀ ସମସ୍ତ ଜିନିଷ କାର୍ଯ୍ୟ ସଠିକ୍ ଭାବରେ କରାଯାଇଛି କି ନାହିଁ ତାହା ନିଶ୍ଚିତ କରିବାକୁ ଡ. ପି. କେ. ମିଶ୍ରଙ୍କ ଦ୍ବାରା ସମୀକ୍ଷା କରାଯାଇଥିଲା। ଏହି ସମ୍ମିଳନୀ ପାଇଁ ଆସୁଥିବା ସମସ୍ତ ରାଜ୍ୟ ମୁଖ୍ୟ ତଥା ଅନ୍ୟାନ୍ୟ ଆନ୍ତର୍ଜାତୀୟ ମାନ୍ୟଗଣ୍ୟ ବ୍ୟକ୍ତି ଏହି ଗସ୍ତ ସମୟରେ ଭାରତର ସଂସ୍କୃତିର ଏକ ଝଲକ ଏବଂ ବିଶ୍ବସ୍ତରୀୟ ଅଭିଜ୍ଞତା ଯେପରି ପାଇପାରିବେ ତାହାକୁ ସୁନିଶ୍ଚିତ କରିବାକୁ ଏହି ଗସ୍ତ କରାଯାଇଥିଲା।
ଭରତ ମଣ୍ଡପମ୍ ସହିତ ରାଜଘାଟ, ସି ହେକ୍ସାଗନ - ଇଣ୍ଡିଆ ଗେଟ୍, ବିମାନବନ୍ଦରର ଟର୍ମିନାଲ୍ 3 ଏବଂ ଏହାର ଭିଆଇପି ଲାଉଞ୍ଜ, ଏରୋସିଟି କ୍ଷେତ୍ର, ପ୍ରମୁଖ ରାସ୍ତାର ପ୍ରମୁଖ ବିଭାଗ ସମେତ ପ୍ରାୟ 20 ଟି ସ୍ଥାନ ମୁଖ୍ୟ ସଚିବଙ୍କ ପରିଦର୍ଶନ କରି ସମୀକ୍ଷା କରିଥିଲେ।
ରାଜଘାଟର ବାହ୍ୟ କ୍ଷେତ୍ର ସହିତ ଦିଲ୍ଲୀର ପ୍ରମୁଖ ସ୍ଥାନ ତଥା ଛକ ଗୁଡ଼ିକର ସୌନ୍ଦର୍ଯ୍ୟକରଣ କରାଯାଇଛି। ଭରତ ମଣ୍ଡପମରେ 'ଶିବ - ନଟରାଜ' ସ୍ଥାପନ କରାଯାଇଛି। ପ୍ରାୟ 20 ଟନ୍ ଓଜନ ବିଶିଷ୍ଟ 27 ଫୁଟ ନଟରାଜକୁ ଅଷ୍ଟ-ଧାତୁରେ ନିର୍ମିତ ପାରମ୍ପାରିକ କାଷ୍ଟିଂ ପଦ୍ଧତିରେ ତିଆରି ହୋଇଛି। ଜି -20 ଅଧ୍ୟକ୍ଷତା ସମୟରେ ଭାରତ ମଣ୍ଡପମଙ୍କ ସମ୍ମୁଖରେ ସ୍ଥାପିତ ନୃତ୍ୟର ପ୍ରଭୁ ଶିବ ନଟରାଜ ହେଉଛି ନଟରାଜାର ସବୁଠାରୁ ଉଚ୍ଚ କାଂସ୍ୟ ପ୍ରତିମା।
ପ୍ରିନ୍ସିପାଲ୍ ସେକ୍ରେଟାରି ମଧ୍ୟ ଟ୍ରାଫିକ ପରିସ୍ଥିତିର ସମୀକ୍ଷା କରି ସାଧାରଣ ଲୋକଙ୍କୁ ବିକଳ୍ପ ବ୍ୟବସ୍ଥା ବିଷୟରେ ପର୍ଯ୍ୟାପ୍ତ ସୂଚନା ପ୍ରଦାନ କରିବାକୁ ପ୍ରଶାସନକୁ ପରାମର୍ଶ ଦେଇଛନ୍ତି ଯାହା ଦ୍ବାରା ସେମାନଙ୍କର କୌଣସି ଅସୁବିଧା ହେବ ନାହିଁ। ବିଶେଷ କରି ଅତିଥିମାନଙ୍କୁ ସ୍ୱାଗତ କରିବା ପାଇଁ କରାଯାଇଥିବା ସୁବିଧା ଦୃଷ୍ଟିରୁ ଦିଲ୍ଲୀ ବିମାନବନ୍ଦରରେ ବ୍ୟବସ୍ଥା ମଧ୍ୟ ସମୀକ୍ଷା କରାଯାଇଥିଲା।
ଡ. ମିଶ୍ର ବାୟୁସେନା ଷ୍ଟେସନ, ପାଲାମର ବୈଷୟିକ କ୍ଷେତ୍ର ପରିଦର୍ଶନ କରିଥିଲେ ଯେଉଁଠାରେ ରାଜ୍ୟ ମୁଖ୍ୟଙ୍କ ବିମାନ ଆସିବ। ବାୟୁସେନାର ବରିଷ୍ଠ ଅଧିକାରୀମାନେ ଡ. ମିଶ୍ରଙ୍କୁ ବିମାନ ଚଳାଚଳ ପାର୍କିଂ, ରାଜ୍ୟ ମୁଖ୍ୟଙ୍କ ଗ୍ରହଣ, ଲାଉଞ୍ଜ ଏବଂ ଅନ୍ୟାନ୍ୟ ସୁବିଧା ବିଷୟରେ ସୂଚନା ଦେଇଥିଲେ। ବୈଷୟିକ ବିମାନବନ୍ଦର ପରିସରରେ ଜରୁରୀକାଳୀନ ଚିକିତ୍ସା ସୁବିଧା ମଧ୍ୟ ସ୍ଥାପନ କରାଯାଇଛି।
ଦିଲ୍ଲୀର ଉପରାଜ୍ୟପାଳଙ୍କ ଦ୍ୱାରା ଏକ ବିଶାଳ ସୌନ୍ଦର୍ଯ୍ୟକରଣ ପଦକ୍ଷେପ ନିଆଯାଇଛି ଯାହାଦ୍ବାରା ସହରର ଏକ ଆକର୍ଷଣୀୟ ପରିବେଶ ସୃଷ୍ଟି କରିଛି। ବ୍ୟବହାର ହେଉନଥିବା ସଂରଚନାଗୁଡ଼ିକର ନବୀକରଣ କରାଯାଇଛି। ସ୍ୱଚ୍ଛତା ଡ୍ରାଇଭ ବ୍ୟତୀତ ଅନେକ ଆଖିଦୃଶିଆ ୱାଟର ଫାଉଣ୍ଟେନ ସ୍ଥାପନ କରାଯାଇଛି । ସହରର ବିବିଧତାକୁ ଦର୍ଶାଇ ବହୁ ସଂଖ୍ୟକ ପ୍ରତିମୂର୍ତ୍ତି ଏବଂ ପୋଷ୍ଟର ଲଗାଯାଇଛି ଯାହା ଯାତ୍ରୀ ଏବଂ ପରିଦର୍ଶକମାନଙ୍କ ପାଇଁ ଭିଜୁଆଲ୍ ଆନନ୍ଦ ଭାବରେ ଉଭା ହୋଇଛି। ଜି -20 ଦେଶର ଜାତୀୟ ପତାକା ଗୁରୁତ୍ୱପୂର୍ଣ୍ଣ ସ୍ଥାନରେ ପ୍ରଦର୍ଶିତ ହୁଏ ଏବଂ ଜି -20 ଦେଶର ଜାତୀୟ ପଶୁମାନଙ୍କର ମୂର୍ତ୍ତି ମଧ୍ୟ ସ୍ଥାପନ କରାଯାଇଥାଏ। ପ୍ରଧାନମନ୍ତ୍ରୀଙ୍କ ମୁଖ୍ୟ ସଚିବ ଅଧିକାରୀଙ୍କ ଟିମ୍ ଦ୍ୱାରା କରାଯାଇଥିବା କାର୍ଯ୍ୟକୁ ପ୍ରଶଂସା କରିଥିଲେ।
ଜନସାଧାରଣଙ୍କ ଅସୁବିଧାକୁ ଏଡାଇବା ପାଇଁ ପ୍ରଧାନମନ୍ତ୍ରୀଙ୍କ ମୁଖ୍ୟ ଶାସନ ସଚିବ ଏବଂ ମିନିବସ୍ ଦ୍ୱାରା ଯାତ୍ରା କରୁଥିବା ସମସ୍ତ ବରିଷ୍ଠ ଅଧିକାରୀଙ୍କ ସହ। ଏହି ଗସ୍ତ ଅପରାହ୍ନ 5 ଘ. ରୁ 8:30 ଘ. ମଧ୍ୟରେ ହୋଇଥିଲା |
ସମୀକ୍ଷା ବୈଠକରେ ତାଙ୍କ ସହିତ ପ୍ରଧାନମନ୍ତ୍ରୀଙ୍କ ପରାମର୍ଶଦାତା ଶ୍ରୀ ଅମିତ ଖରେ ଏବଂ ଶ୍ରୀ ତରୁଣ କପୁର, ମୁଖ୍ୟ ସଚିବ, ପୁଲିସ୍ କମିଶନରଙ୍କ ସହିତ ଅନେକ ଶୀର୍ଷ ପଦାଧିକାରୀମାନେ ମଧ୍ୟ ଉପସ୍ଥିତ ରହିଥିଲେ।
BS
(
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ଅକ୍ଟୋବର ପହିଲାରୁ ମାସବ୍ୟାପୀ କ୍ଲିନ ଇଣ୍ଡିଆ 2.0 କାର୍ଯ୍ୟକ୍ରମ
କେନ୍ଦ୍ର ଯୁବବ୍ୟାପାର ଏବଂ କ୍ରୀଡାମନ୍ତ୍ରୀ ଶ୍ରୀ ଅନୁରାଗ ସିଂହ ଠାକୁର ସ୍ୱଚ୍ଛ ଭାରତ କାର୍ଯ୍ୟକ୍ରମରେ ଅକ୍ଟୋବର ମାସବ୍ୟାପୀ ସମଗ୍ର ଦେଶରେ ସଫେଇ କାର୍ଯ୍ୟକ୍ରମର ଶୁଭାରମ୍ଭ କରିବେ । ଏହି ସମୟ ମଧ୍ୟରେ ଥରେ ବ୍ୟବହାର ପରେ ଅଳିଆରେ ପରିଣତ ହେଉଥିବା ଏକକୋଟି କିଲୋଗ୍ରାମ ଓଜନର ପ୍ଲାଷ୍ଟିକ ସଂଗ୍ରହ କରାଯିବ । ଜନ ଭାଗିଦାରୀ ଉତ୍ସାହରେ ଲୋକମାନଙ୍କ ସ୍ୱେଚ୍ଛାସେବୀ ସହଯୋଗ ଆହ୍ୱାନ କରାଯିବ । ଏହି କାର୍ଯ୍ୟକ୍ରମ କ୍ଲିନ ଇଣ୍ଡିଆ ୨-୦ କାର୍ଯ୍ୟକ୍ରମ ଅଧୀନରେ ଅକ୍ଟୋବର ୧ଠାରୁ ୩୧ ତାରିଖ ପର୍ଯ୍ୟନ୍ତ କାର୍ଯ୍ୟକାରୀ କରାଯିବ । ଗତ ବର୍ଷ ଏହି ଅଭିଯାନ ସଫଳ ହୋଇଥିବାରୁ ଚଳିତ ବର୍ଷ ମଧ୍ୟ କାର୍ଯ୍ୟକାରୀ କରାଯାଇଛି । ନେହରୁ ଯୁବ କେନ୍ଦ୍ର ସଙ୍ଗଠନର ସ୍ୱୀକୃତିପ୍ରାପ୍ତ ଯୁବ କ୍ଲବ ଏବଂ ଜାତୀୟ ସେବା ଯୋଜନା  ସଦସ୍ୟ ମାନଙ୍କ ଦ୍ୱାରା ଦେଶବ୍ୟାପୀ ସବୁ ଗ୍ରାମରେ ଏହି କାର୍ଯ୍ୟକ୍ରମ କାର୍ଯ୍ୟକାରୀ କରାଯିବ ।
ଏ ସମ୍ପର୍କରେ ଯୁବ ବ୍ୟାପାର ମନ୍ତ୍ରଣାଳୟର ସଚିବ ଶ୍ରୀ ସଞ୍ଜୟ କୁମାର ନୂଆଦିଲ୍ଳୀଠାରେ ବୁଧବାର ଦିନ ଗଣମାଧ୍ୟମ ପ୍ରତିନିଧିମାନଙ୍କୁ ମନ୍ତ୍ରୀ ଶ୍ରୀ ଠାକୁର ଏହି କାର୍ଯ୍ୟକ୍ରମ ଅକ୍ଟୋବର ପହିଲା ଦିନ ଉଦଘାଟନ କରିବା ସହ ଜନଚେତନା ସୃଷ୍ଟି କାର୍ଯ୍ୟକ୍ରମ କରାଯିବ ବୋଲି ସୂଚୀତ କରିଛନ୍ତି । ଶ୍ରୀ କୁମାର ଆହୁରି ମଧ୍ୟ କହିଥିଲେ ଯେ ଗତ ବର୍ଷ ଏହି କାର୍ଯ୍ୟକ୍ରମ ସଫଳ ହୋଇଥିଲା । ଏହାକୁ ଦୃଷ୍ଟିରେ ରଖି ଚଳିତ ବର୍ଷ ଏକ କୋଟି କିଲୋଗ୍ରାମ ଓଜନର ପ୍ଲାଷ୍ଟିକ ଏବଂ ଇ-ଆବର୍ଜନା ସଂଗ୍ରହ କରାଯାଇ ସ୍ୱେଚ୍ଛାସେବୀମାନଙ୍କ ସହଯୋଗରେ ନଷ୍ଟ କରାଯିବା ଲକ୍ଷ୍ୟ ରଖାଯାଇଛି । ଏଥିପାଇଁ ସର୍ବାଧିକ ପ୍ଲାଷ୍ଟିକ ଏବଂ ଇ-ଆବର୍ଜନା ବାହାରୁଥିବା ସ୍ଥାନ ଭାବରେ ପର୍ଯ୍ୟଟନସ୍ଥଳୀ, ଶିକ୍ଷାନୁଷ୍ଠାନ, ବସଷ୍ଟାଣ୍ଡ, ରେଳଷ୍ଟେସନ, ସହରାଞ୍ଚଳ ଜାତୀୟ ରାଜପଥ, ଐତିହ୍ୟ ତଥା ଐତିହାସିକ ଗୁରୁତ୍ୱ ଥିବା ସ୍ଥାନ, ଧର୍ମପୀଠ, ଆଖପାଖ ଅଞ୍ଚଳ, ଚିକିତ୍ସାଳୟ, ବିଭିନ୍ନ ଜଳଉତ୍ସ ଆଦିରେ ସଫେଇ ପାଇଁ ଗୁରୁତ୍ୱ ଦିଆଯାଉଛି ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ପଞ୍ଚପ୍ରାଣ ଆହ୍ୱାନ ତଥା ଆଜାଦୀକା ଅମୃତ ମହୋତ୍ସବ ପାଳନ ପରିପ୍ରେକ୍ଷୀରେ ଯୁବ ବ୍ୟାପାର ଏବଂ କ୍ରୀଡା ମନ୍ତ୍ରଣାଳୟର ନେହରୁ ଯୁବ ଯୁବ ସଂଗଠନ ଏଭଳି ସଫେଇ କାର୍ଯ୍ୟ ହାତକୁ ନେଇଛନ୍ତି । ଏହି କାର୍ଯ୍ୟକ୍ରମ ମାଧ୍ୟମରେ ଦେଶର ସବୁ ଜିଲ୍ଲାରେ ସମାଜର ସବୁ ବର୍ଗର ଲୋକଙ୍କୁ ସଚେତନ କରାଯାଇ ସମ୍ପୃକ୍ତ କରାଯିବ ।
ଏହି କାର୍ଯ୍ୟକ୍ରମରେ ପଞ୍ଚାୟତିରାଜ ଅନୁଷ୍ଠାନ, ନାଗରିକ ସଂଗଠନ, ବେସରକାରୀ ସଂଗଠନ ଆଦିଙ୍କୁ ସମ୍ପୃକ୍ତ କରାଯାଇ ପରିବେଶର ସ୍ୱଚ୍ଛତା, ପ୍ଲାଷ୍ଟିକ ଏବଂ ଇ-ଆବର୍ଜନା ଆଦି ସମ୍ପର୍କରେ ସଚେତନ କରାଯିବ । ଏହି କାର୍ଯ୍ୟକ୍ରମକୁ “ସ୍ୱଚ୍ଛକାଳ:- ଅମ୍ରିତ କାଳ” ମନ୍ତ୍ରରେ ପରିଣତ କରି ଜନତାଙ୍କୁ ଅଂଶୀଦାର କରାଯାଇ ଜନ ଆନ୍ଦୋଳନରେ ପରିଣତ କରାଯିବ ବୋଲି ଶ୍ରୀ କୁମାର କହିଛନ୍ତି ।
SSD/DD
(Visitor Counter : 110
ବିଜ୍ଞାନ ଓ ପ୍ରଯୁକ୍ତି ମନ୍ତ୍ରଣାଳୟ
କୋଭିଡ-19 ସ୍କ୍ରିନିଂ ପାଇଁ ପୁଣେସ୍ଥିତ ଷ୍ଟାର୍ଟଅପ ଦ୍ଵାରା ତୁରନ୍ତ ରୋଗ ନିରୂପଣ କିଟ ଉଦ୍ଭାବନ
• ଭବିଷ୍ୟତରେ ଘଣ୍ଟାକୁ 100 ପର୍ଯ୍ୟନ୍ତ ନମୁନା ହେବ ପରୀକ୍ଷା
କୋଭିଡ-19 ପାଇଁ ଦୃତ ଓ ସଠିକ ପରୀକ୍ଷା ଆବଶ୍ୟକ ବୋଲି କହିଛନ୍ତି ଡିଏସଟି ସଚିବ ପ୍ରଫେସର ଆଶୁତୋଶ ଶର୍ମା । ବିଜ୍ଞାନ ଓ ବୈଷୟିକ ଜ୍ଞାନ କୌଶଳ ବିଭାଗ ଦ୍ୱାରା ଆର୍ଥିକ ଅନୁଦାନ ପ୍ରାପ୍ତ ପୁଣେର ଫାଷ୍ଟ ସେନ୍ସ ଡାଇଗୋଷ୍ଟିକ୍ସ କୋଭିଡ-19 ସଂକ୍ରମଣ ଯାଞ୍ଚ ପାଇଁ ଦୁଇଟି ନୂତନ ମୋଡୁଲ ବିକଶିତ କରିଛି । କୋଭିଡ-19ର ଆହ୍ୱାନକୁ ସମ୍ମୁଖୀନ ହେବା ପାଇଁ ଶୀଘ୍ର ଓ କମ୍ ବ୍ୟୟ ସାପେକ୍ଷ ସଠିକ ପରୀକ୍ଷା ଓ ସହଜ ଉପଲବ୍ଧତା ଖୁବ ଜରୁରୀ । ଏଦିଗରେ କେତେକ ଷ୍ଟାର୍ଟଅପ୍ କମ୍ପାନୀ ଆଗକୁ ଆସିଛିନ୍ତି । ବିଜ୍ଞାନ ଓ ବୈଷୟିକ ଜ୍ଞାନ ବିଭାଗ ଏହିପରି କେତୋଟି ବଛା ବଛା କମ୍ପାନୀକୁ ଦାୟିତ୍ୱ ଦେଇଥିବା ବିଭାଗୀୟ ସଚିବ ପ୍ରଫେସର ଆଶୁତୋଶ ଶର୍ମା କହିଛନ୍ତି ।
ବିଶେଷକରି କୋଭିଡ-19ର ପରୀକ୍ଷା ନିମନ୍ତେ କମ୍ପାନୀ ନାମକ ଏକ ବୈଷୟିକ ଜ୍ଞାନ ଉପଯୋଗ ପାଇଁ ପ୍ରସ୍ତାବ ଦେଇଛି । ଏଥିପାଇଁ ଏକ ପ୍ୟାକେଜ କରାଯାଇଛି । ଯାହା ଫଳରେ କୋଭିଡ-19 ର ଶୀଘ୍ର ପରୀକ୍ଷା କରାଯାଇପାରିବ ।
ଏହି କମ୍ପାନୀ ଏଥିପାଇଁ ଦୁଇଟି ଦ୍ରବ୍ୟର ଉପଯୋଗ ପାଇଁ ଯୋଜନା କରୁଛି । ଯାହାଫଳରେ ମାତ୍ର 15 ମିନିଟ୍ ମଧ୍ୟରେ ନମୁନାର ଫଳାଫଳ ଜାଣିହେବ । ପରେ ଏହି ନମୁନାର ପରିମାଣ ଘଣ୍ଟାପ୍ରତି 100କୁ ବୃଦ୍ଧି କରି ହେବ । ଏହି ବିକଶିତ ଦୁଇଟି ଯାକ ମୋଡୁଲକୁ ବିମାନ ବନ୍ଦର, ଘନଜନ ସଂଖ୍ୟା ବିଶିଷ୍ଟ ଅଂଚଳ, ହସପିଟାଲ ଇତ୍ୟାଦି ସମୂହରେ ପ୍ରୟୋଗ କରାଯାଇ ପାରିବ । ଏଥିପାଇଁ ଏହି ପରୀକ୍ଷାରେ ଯେମିତି କମ୍ ଖର୍ଚ୍ଚ ହେବ ତାହାକୁ କମ୍ପାନୀ ପରୀକ୍ଷା ନିରୀକ୍ଷା କରି ଦେଖୁଛି ।
ଏହି କମ୍ପାନୀ ଜାତୀୟ ଭୂତାଣୁ ଗବେଷଣା ପ୍ରତିଷ୍ଠାନ ସହ ଯୋଗ ସୂତ୍ର ରକ୍ଷା କରିବା ପାଇଁ ଚେଷ୍ଟା କରୁଛି ଓ ସେଥିପାଇଁ ଆନୁଷ୍ଠାନିକ ଅନୁମୋଦନ ବିଷୟ ବିଚାରଧୀନ ଅଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗାନ୍ଧୀ ଜୟନ୍ତୀ ଅବସରରେ ଗାନ୍ଧୀ ସ୍ମୃତି ଠାରେ ଆୟୋଜିତ ପ୍ରାର୍ଥନା ସଭାରେ ଯୋଗଦେଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଗାନ୍ଧୀ ଜୟନ୍ତୀ ଅବସରରେ ଗାନ୍ଧୀ ସ୍ମୃତି ଠାରେ ଆୟୋଜିତ ପ୍ରାର୍ଥନା ସଭାରେ ଯୋଗଦେଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଗାନ୍ଧୀ ଜୟନ୍ତୀ ଅବସରରେ ଗାନ୍ଧୀ ସ୍ମୃତି ଠାରେ ଆୟୋଜିତ ପ୍ରାର୍ଥନା ସଭାରେ ଯୋଗଦେଇଛି ।”
HS
(